شوفوني أنا راه ماشي مواطن عادي دخلت من الباب و وقفت و تصورت مع الحموشي، ماشي بحال بوزبال و باقي المواطنين، حيت انا تا يهمني الوطن و بوزبال ما تا يعرفش شنو هو الوطن، حيت انا تا نقول الصحراء مغربيه و بوزبال ما تا يفرقش بين تيندوف و العيون، حيت أنا تا ندافع علی الصحراء ماشي بحال بوزبال جاي من زحيليه باش يحيد بنكيران من الصحراء ديالنا، أنا ماشي بحال باقي المغاربه أنا بوحدي انا ماشي من جيل قيمش اللي حفر علی الاجازه بضفارو و ملي خداها دخل سوق العطاله من بابه الواسع، و ماشي من جيل قيلش اللي خدا الاجازه ب مليون و دخل المحاماه و التوتيق و العدل و القضاء من أوسع أبوابه، أنا ما خديتش الاجازه اع و خديت بطاقه صحافي اللي الشرط الأول لنيلها هو الاجازه و نزيدكم أصبحت مدير محطه اداعيه و الواعره هي أني أصبحت صاحب برنامج في القناه الثانيهشفتوني أنا ماشي بحال بوزبال